קבוצת הפייסבוק "עם היפות שלי באושוויץ" הוקמה רק לפני יומיים, אך היא הספיקה לצבור אלפי חברים. יש בה, בעיקר, תמונות של בני נוער במהלך מסעותיהם לפולין. ותגובות זועמות של מי שלא הבין (או לא הסכים עם) הביקורת שבין השורות.

כך לדוגמא, אחד מהפוסטים שהועלו לדף כולל את הסטטוס הבא, שפרסמה נערה בזמן שהותה בפולין: "הוא לא צריך להיות מושלם, העיקר שהוא יגרום לך לחייך!! בוקר טוב שיהיה בדרך לאושוויץ :)".

בפוסט אחר נראה נער שהעלה תמונה של עצמו על רקע הר האפר במיידנק. בדף טוענים שהתמונה הועלתה עם התיוגים: #הראפר, #מיידנק, #סלפי.

עברו לתצוגת גלריה צילום: צילום מסך פייסבוק

אולם, יש גם מי שהדף אינו מוצא חן בעיניו. "קבוצה גרועה", כתב הגולש ניר סבטו. יוחאי אדרי הוסיף: "תקשיבו לי טוב! אתם חוצפנים ומגעילים... תסגרו את הדף הזה ומייד. נגמרה לכם הבושה".

לעמותם, גולשים אחרים חלקו חוויות משלהם. כך, אחד הגולשים שלח תמונה של חברי משלחת בנק הפועלים לאושוויץ-בירקנאו מניפים את השלט: "מרכז תפעול בנקאי מרכין ראש בפולין, בנק הפועלים להיות ראשון זה מחייב".